Coba jelasin Kematian dari Nike Ardilla dalam bahasa melayu dong

Allahyarhamah Nike Ardilla meninggal akibat kemalangan jalan raya pada 19 Mac 1995 dalam 5:30 WIB (6:30 waktu Malaysia). Pada malam sebelum kemalangan, beliau bertemu dengan seorang rakannya dari Aneka-Yess!, sebuah majalah remaja popular, di Jayakarta Hotel Bandung, untuk membincangkan tentang pemilihan penghias muka depan majalah tersebut. Pemilihan telah diadakan pada hari berikutnya, dengan beliau muncul sebagai bintang tetamu di acara itu. Pada jam 00:30, beliau dan pengurusnya, Sofiatun meninggalkan mesyuarat dan menuju ke Diskotik Pollo, sebuah kelab malam di Jl. Asia Afrika bagi bertemu rakan lain. Ketika keluar dari Diskotik Pollo, Nike melihat tayar belakang kiri keretanya kempis. Rakannya Denny Mukti membantunya menukar tayar gantian yang lebih kecil saiznya dari yg lainnya. Nike sempat diingatkan Denny supaya berhati-hati.

Mereka keluar untuk makan di restoran Kintamani Jl. Lombok.pada jam 3:30, pada jam 4:30, beliau menghantar kembali rakannya ke hotel Jayakarta. Beliau dan Sofiatun meninggalkan hotel pada jam 5:15 untuk pulang ke rumah. Beliau memandu kereta jenis Honda Civic Genio berpendaftaran D 27 AK. Nike memandu dengan kelajuan sederhana sahaja kerana kereta berasa tidak stabil, mereka menyusuri Jl. Ir. H.Juanda, lalu masuk Jl. Sultan Agung, Jl. Trunojoyo, Jl. Aceh, dan Jl. RE Martadinata. Jalan ketika itu masih lengang dan dihadapannya ada sebuah kereta merah yang bergerak perlahan. Nike cuba memintas dan ketika itu di haluan bertentangan datang dengan laju sebuah Daihatsu Taft .Beliau cuba mengelak ke kiri dan hilang kawalan,lalu kereta  berpusing melanggar tong sampah dan pagar tembok sebelah bahagian pemandu di Jl. R.E. Martadinata, Bandung. Allahyarhamah Nike Ardilla mengalami cedera parah akibat terkena besi seat belt di dibelakang cuping telinganya dan terdapat juga kesan lebam  dibahagian dadanya mengikut hasil autopsi dari pihak hospital . Menurut Atun managernya yang bersama Nike di dalam kereta ketika kejadian itu, Nike tidak memakai tali pinggang keselamatan. Menurut saksi ditempat kejadian,Nike masih lagi hidup ketika diangkat keluar dari kenderaan , beliau meninggal ketika dalam perjalanan ke hospital menaiki trak pickup.  Beliau baru berusia 19 tahun ketika itu dan meninggal pada usia yang muda.

Ribuan orang menghadiri pengebumiannya di Bandung. Beliau disemadikan di Ciamis, Jawa Barat pada hari yang sama, dengan kehadiran keluarga, rakan, peminat dan petugas media.

Sebelum beliau meninggal dunia, beliau pernah menyatakan hasrat untuk meninggalkan dunia seni kerana ingin mendalami ilmu agama di Pesantren Cipasung Tasikmalaya pada 11 April 1995.